Mike Dunleavy

Michael James Dunleavy (s. 5. toukokuuta 1961 Scranton, Yhdysvallat) on yhdysvaltalainen rebuplikaanipolitikko ja 12. Alaskan kuvernööri.

Varhainen elämä ja koulutus 
Dunleavy syntyi ja varttui Pennsylvanian osavaltiossa Scrantonin kaupungissa. Hän valmistui lukiosta vuonna 1979. Hän suoritti humanististen tieteiden kandidaatin tutkinnon historiasta Misericordia yliopistosta vuonna 1983. Samana vuonna hän muutti Alaskaan ja työskenteli ensin hakkuutyömaalla. Myöhemmin hän suoritti opettajan tutkinnon ja kasvatustieteiden maisterin tutkinnon Alaska Fairbanksin yliopistosta. Hän toimi lähes kahdenkymmenen vuoden ajan opettajana, rehtorina ja opetuksen tarkastajana. Vuonna 2004 Dunleavy perusti koulutuksen konsulttiyrityksen ja oli monissa osavaltiotason koulutusprojekteissa.

Alaskan senaatissa 
Dunlevay haastoi elokuussa piirikunnan D istuvan senaattorin Linda Menardin republikaanisen puolueen esivaalissa ja voitti hänet 57,42%:n osuudella annetuista äänistä. Varsinaisessa vaalissa hänet valittiin ilman vastaehdokkaita Alaskan senaattiin.

Alaskan kuvernöörinä

Kuvernöörinvaalit 2018 
Dunlevay oli vuonna 2017 ilmoittanut pyrkivänsä kuvernööriksi, mutta syyskuussa 2017 hän ilmoitti vetäytyvänsä ehdokkuudesta sydänongelmiin vedoten. Joulukuussa 2017 hän ilmoitti jälleen olevansa ehdolla. Marraskuussa 2018 Mike Dunleavy ja hänen varakuvernööriehdokkaansa Kevin Meyer valittiin Alaskan kuvernööriksi ja varakuvernööriksi 51,44%:n osuudella annetuista äänistä.

Kuvernöörivaalit 2022 
Elokuussa 2021 Dunlevay ilmoitti olevansa uudelleen ehdolla kuvernööriksi vuoden 2022 vaalissa. Marraskuussa 2022 istuva kuvernööri Dunlevay ja hänen varakuvernööriehdokkaansa Nancy Dahlstrom valittiin tehtäviinsä 50,29%:n osuudella annetuista äänistä.

Kuvernöörikausi 2018– 
Dunlevay astui kuvernöörin virkaan 3. joulukuuta 2018 ja nimitti Kevin Clarksonin osavaltion oikeusministeriksi. Tammikuussa 2019 Dunlevay allekirjoitti lakiesityksen joka korottaisi seksuaalirikosten rangaistuksia.

11. maaliskuuta []2019]] Dunlevay määräsi osavaltion hätätilaan koronaviruspandemian vuoksi päivä sen jälkeen, kun osavaltion ensimmäinen koronavirustartunta oli löydetty Anchoragesta.

Kesäkuussa 2019 Dunlevay teki kuvernöörin VETO-oikeudellaan 433 miljonan dollarin leikkaukset osavaltion budjettiin.

Lähteet 

Alaskan kuvernöörit
Yhdysvaltalaiset republikaanipoliitikot
Vuonna 1961 syntyneet
Elävät henkilöt